商人遂浮舶贩易外国物，阇婆、三佛齐、渤泥、占城诸国亦岁至朝贡，由是犀象、香药、珍异充溢府库。逊请于京置榷易署，稍增其价，听商入金帛市之，恣其贩鬻，岁可获钱五十万缗，以济经费。太宗允之，一岁中果得三十万缗。自是岁有增羡，至五十万。雍熙二年，录其劳，迁领妫州刺史（遥郡刺史）。三年，与安忠并命为东上阁门使（阶官，横行正使，正六品）。数月，会许仲宣罢判度支，即以逊为度支使（差遣）。端拱初，迁盐铁使（差遣）。二年，授宣徽北院使（职事官，正二品）、签署枢密院事（差遣）。未几，兼枢密副使、知院事。与同列寇准不协，每奏